Skietery in die middestad van Johannesburg – praag.co.za — 20 jaar jonk!
Die Johannesburgse middestad
"'n Audi Q7 het 'n blou BMW M1 gejaag toe die insittendes van die BMW op die Audi Q7 begin skiet het, wat deur veiligheidswagte op die hoek van Anderson- en Sauerstrate bestuur is," het die woordvoerder, adjundantoffisier Xoli Mbhele Donderdag gesê.
"Die veiligheidswagte het daarna hul vuur beantwoord en die BMW se band stukkend geskiet," het hy gesê.
Mbhele sê die vyf het hierna uit hul motor gespring en te voet weggevlug terwyl hulle op die veiligheidswagte losbrand. Hul skote het twee passasiers in 'n stilstaande Quantum-taxi op die hoek van Breë- en Lovedaystrate getref.
"Daarna het die groep 'n wit Nissan Tiida gekaap en van die toneel af weggejaag," sê Mbhele.
Die motor is later in Turffontein teruggevind.
"Die beseerdes, 'n man en 'n vrou, is op die toneel behandel, maar die vou is hospitaal toe geneem met 'n wond in die nek," sê Mbhele.
"Die veiligheidswagte het die groep se motor agternagesit toe hulle nie wou stilhou in die aangesig van aankomende verkeer nie," sê Mbhele.
Volgens hom is die polisie na die misdadigers op soek. – Sapa
Skrywer Dan RoodtGepubliseer op 19 September 2013 Kategorieë Nuus, Suider-AfrikaSleutelwoord Johannesburgse middestad, kaping, misdaad, polisie, skietery, Suid-Afrika